Diari Oficial de la Generalitat Valenciana


Sumari del DOGV 4820, del 16-08-2004 (2004/7882)

RESOLUCIÓ de 9 de juliol de 2004, del conseller d'Infraestructures i Transport, per la qual es concedixen ajudes per al disseny i implementació d'aplicacions o plataformes de teletreball i comerç electrònic en l'entorn rural de la Comunitat Valenciana, dins del marc del Programa d'Accions Innovadores de la Comunitat Valenciana 2002-2004 (PAICV).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4820

Data del DOGV
:   16-08-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/7882


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 9 de juliol de 2004, del conseller d'Infraestructures i Transport, per la qual es concedixen ajudes per al disseny i implementació d'aplicacions o plataformes de teletreball i comerç electrònic en l'entorn rural de la Comunitat Valenciana, dins del marc del Programa d'Accions Innovadores de la Comunitat Valenciana 2002-2004 (PAICV). [2004/7882]
  
Per Orde d'1 d'abril de 2004, del conseller d'Infraestructures i Transport (DOGV núm. 4.737, de 22 d'abril) es van convocar ajudes per a projectes de disseny i implementació d'aplicacions o plataformes de teletreball i comerç electrònic en l'entorn rural de la Comunitat Valenciana, dins del marc del Programa d'Accions Innovadores de la Comunitat Valenciana 2002-2004 (PAICV). La citada orde va ser corregida per l'Orde de 27 d'abril de 2004, del conseller d'Infraestructures i Transport (DOGV núm. 4.745, de 4 de maig)
  
L'apartat dotze, número 2, de la citada convocatòria determina que en el termini de tres mesos, comptadors des de l'endemà de la publicació haurà de dictar-se resolució sobre l'adjudicació de les ajudes, es fixarà expressament la quantia individual que corresponga a cada beneficiari, s'incorporarà, si és procedent, les obligacions i condicions a què haja de subjectar-se este, i disposa, finalment, que s'expressaran, així mateix, els projectes que hagen sigut exclosos per no ajustar-se a les bases de la present convocatòria. Així mateix, el número 3 d'eixe mateix apartat dotze disposa que la resolució d'adjudicació posarà fi a la via administrativa i serà publicada en el Diari Oficial de la Generalitat Valenciana a tots els efectes.
  
D'acord amb el Decret 114/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport (DOGV núm. 4.543, de 14 de juliol), competix en l'actualitat a este departament autonòmic la resolució de la mencionada convocatòria, per raó de la matèria.
  
En conseqüència, de conformitat amb la proposta formulada per la comissió avaluadora, amb data 14 de juny de 2004, resolc:
  
Primer. Organismes intermedis beneficiaris de les ajudes
  
Concedir les ajudes als següents organismes intermedis amb les quantitats que a continuació s'esmenten.
  
Programa 1: ajudes per a projectes de disseny i implementació de teletreball en l'entorn rural.
  
Organisme intermedi: Grupo de Acción Local Espadán-Calderona
  
Projecte: Creació i implantació d'una plataforma de teletreball en els telecentres PAICV
  
Subvenció: 62.400,00 €
  
Organisme intermedi: AITEX- Instituto Tecnológico Textil
  
Projecte: Models d'actuació de teletreball com a mitjà d'externalització de processos en el sector tèxtil
  
Subvenció:22.974,36 €
  
Organisme intermedi: Consorcio para el Desarrollo Económico de la Vega Baixa (CONVEGA)
  
Projecte: Disseny i implementació d'una plataforma de teletreball en el Baix Segura
  
Subvenció: 29.440,30 €
  
Programa 2: ajudes per a projectes de disseny i implementació d'aplicacions o plataformes de comerç electrònic en l'entorn rural
  
Segon. Organismes intermedis exclosos
  
Excloure els organismes intermedis que a continuació s'esmenten per no ajustar-se els projectes presentats als objectius de la convocatòria mencionada
  
Programa 1: ajudes per a projectes de disseny i implementació de teletreball en l'entorn rural
  
Organisme intermedi i Projecte
  
- Asociación para el Desarrollo Integral de la Ribera Alta Nord
  
Telegestió i control de sistemes de reg/aigua del Marquesat
  
- Asociación para el Desarrollo Integral d'Els Ports-Maestrat
  
Plataforma empresarial dels Ports-Maestrat
  
- Ajuntament de la Pobla de Vallbona
  
e-Tel
  
Programa 2: ajudes per a projectes de disseny i implementació d'aplicacions o plataformes de comerç electrònic en l'entorn rural
  
Organisme intermedi i Projecte
  
- Asociación de Jóvenes Empresarios
  
Plataforma de e-business i teletreball
  
- Asociación nacional para el desarrollo y fomento de la formación para la competitividad y el empleo en el medio urbano y rural
  
Implantació de e-commerce en PIME del sector rural de la Comunitat Valenciana
  
Tercer. Aplicació pressupostària
  
L'import de les ajudes concedides en l'apartat primer de la present resolució, per un total de 440.000 euros (quatre-cents quaranta mil euros), serà finançat a càrrec de l'aplicació econòmica 92.14.91.127.26.0 línia de subvenció T4696000, denominació de la línia Ajudes del Programa d'Accions Innovadores de la Comunitat Valenciana 2002-2004 (PAICV), del pressupost de la Generalitat Valenciana per a 2004.
  
Quart. Obligacions dels beneficiaris
  
Els beneficiaris de les ajudes estan obligats al compliment del que establix l'apartat tretze de l'orde de convocatòria, de 22 d'abril de 2004, així com a la resta d'obligacions a què els subjecte la normativa aplicable.
  
Cinqué. Justificació de les ajudes
  
Els beneficiaris de les ajudes hauran, igualment, de justificar les ajudes concedides en els termes previstos en l'apartat catorze de l'orde de convocatòria, d'1 d'abril de 2004, i de la seua correcció, de 27 d'abril de 2004.
  
Sisé. Expressió de recursos
  
Contra la present resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes, comptador des de l'endemà de la publicació, de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjuí que s'utilitze qualsevol altra via que es considere oportuna.